SET เสี่ยงลงต่อ หวั่นแรงขาย DELTA-กังวลโควิดในปท. เกาะติดแนวรับ 1,430 จุด 
SET เสี่ยงลงต่อ หวั่นแรงขาย DELTA-โควิดในปท. เกาะติดแนวรับ 1,430 จุด 
SET เสี่ยงลงต่อ หวั่นแรงขาย DELTA-โควิดในปท. เกาะติดแนวรับ 1,430 จุด 
29 ธ.ค. 2563

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยเช้านี้คาดว่าจะผันผวนอิงทางลง จากความกังวลการแพร่ระบาดไวรัสโควิด-19 ในประเทศ ที่เริ่มกลัวว่าจะกระทบการท่องเที่ยวอันเป็นรายได้หลักของประเทศ จากที่เมื่อวานนี้กรุงเทพมหานคร (กทม.) ออกมาตรการล็อกดาวน์กิจการบางประเภท ทำให้เห็นว่าภาครัฐฯเริ่มตระหนกถึงการแพร่ระบาดโควิด-19 ที่ไม่ธรรมดาแล้ว
นอกจากนี้ ความเคลื่อนไหวของหุ้น DELTA ก็มีผลต่อตลาดมาก และก็ไม่รู้ว่า DELTA ทิศทางจะเป็นอย่างไร ทำให้เป็นความเสี่ยงของตลาดฯ และในวันนี้ตลาด TFEX ก็มีการปิดซีรี่ย์ Z ซึ่งจะทำให้ตลาดผันผวนได้อีก
ด้านตลาดหุ้นในภูมิภาคเอเชียเช้านี้เคลื่อนไหวในแดนบวก ตอบรับปัจจัยบวกจากประธานาธิบดีโดนัลด์ ทรัมป์ ลงนามมาตรการกระตุ้นเศรษฐกิจวงเงิน 9 แสนล้านดอลลาร์เพื่อเยียวยาผลกระทบจากการแพร่ระบาดของไวรัสโควิด-19 แล้ว และเชื่อว่า Fund Flow ยังคงไหลเข้ามาในเอเชียอยู่ แต่ตลาดหุ้นไทยอาจสวนทางตลาดภูมิภาคจากสถานการณ์แพร่ระบาดโควิด-19 ในประเทศ และยังมีเรื่อง DELTA อีก ซึ่งถ้าตัด DELTA ออกไปตลาดก็คงจะแกว่งไซด์เวย์
พร้อมให้แนวรับ 1,430 จุด ส่วนแนวต้าน 1,460 จุด
 
 